section_heading: Recenzije
paragraph_text: Eduardo Rivadavia, glazbeni kritičar koji piše za AllMusic, dao je albumu četiri zvjezdice od njih pet i komentirao je: "Poput svojih zemljaka iz Enslaveda članovi Windira posvetili su cijelu karijeru svojeg sastava zabilježavanju epskih priča iz nordijske povijesti i legendi u domoljubnom, gotovo opsesivnom obliku -- a pritom im pomaže nevjerojatno nasilan black metal koji sve započinje. Divan [...] Likferd iz 2003., njihov četvrti opus, nije iznimka: od slike norveških slikara Tidemanda i Gudea, koja im krasi naslovnicu i uspostavlja raspoloženje, do izvornih tema i metal-orkestracija u njemu – sve vezano uz album zbori "Norveška". Zadivljujuće, iako je tek njihov drugi album koji sadrži neke tekstove pjesama na engleskom jeziku, Likferd se može pohvaliti bogatstvom filmskog black metala s neodoljivim pjesmama poput "Martyrium", "Despot" i "On the Mountain of Goats" koje se u svakom smislu kvalificiraju kao klasično strukturirane simfonijske skladbe. Samo što su ovdje svirane uz pomoć virtualnog orkestra koji se sastoji od višeslojnih gitara, klavijatura i [...] udaraljki od kojih sva glazbala, uz dominantne grube vriskove i poneke zborske vokalne dionice, pletu guste harmonične pjene zvuka. Pomalo u sukobu s analognim srcem albuma, elektronički elementi ponegdje podižu svoje nepoželjne glave, ali osim u dijelovima dugačke [pjesme] "Fagning", češće su [...] neprimjetno integrirani u dojmljivo platno Likferda. Uz ostale majstorske uratke kao što su "Resurrection of the Wild" i "Blodssvik" koji predvode put, postavlja se pozornica za emocionalno složeno i nevjerojatno osjetilno iskustvo slušanja."<ref> Windir - Likferd na allmusic.com Pristupljeno 23. travnja 2017.